CELEX: 22017D2151
Language: sl
Date: 2016-06-03 00:00:00
Title: Sklep Skupnega odbora EGP št. 133/2016 z dne 3. junija 2016 glede spremembe Protokola 31 k Sporazumu EGP o sodelovanju na posebnih področjih, za katera ne veljajo štiri temeljne svobode [2017/2151]

23.11.2017   
               
               
                  SL
               
               
                  Uradni list Evropske unije
               
               
                  L 308/40
               
            SKLEP SKUPNEGA ODBORA EGP
      št. 133/2016
      z dne 3. junija 2016
      glede spremembe Protokola 31 k Sporazumu EGP o sodelovanju na posebnih področjih, za katera ne veljajo štiri temeljne svobode [2017/2151]
      SKUPNI ODBOR EGP JE –
      ob upoštevanju Sporazuma o Evropskem gospodarskem prostoru (v nadaljnjem besedilu: Sporazum EGP), in zlasti členov 86 in 98 Sporazuma EGP,
      ob upoštevanju naslednjega:
      
                  (1)
               
               
                  Primerno je, da pogodbenice Sporazuma EGP še naprej sodelujejo pri ukrepih Unije v zvezi z izvajanjem in razvojem enotnega trga za finančne storitve, ki se financirajo iz splošnega proračuna Evropske unije.
               
            
                  (2)
               
               
                  Protokol 31 k Sporazumu EGP bi bilo zato treba spremeniti, da se omogoči začetek tega razširjenega sodelovanja z učinkom od 1. januarja 2016 –
               
            SPREJEL NASLEDNJI SKLEP:
      Člen 1
      Člen 7 Protokola 31 k Sporazumu EGP se spremeni:
      
                  1.
               
               
                  V odstavkih 3 in 4 se besedilo „iz odstavkov 5 do [11]“ nadomesti z besedama „tega člena“.
               
            
                  2.
               
               
                  Doda se naslednji odstavek:
                  
                              „12.
                           
                           
                              Države Efte od 1. januarja 2016 sodelujejo pri ukrepih Unije v okviru naslednje proračunske vrstice, vključene v splošnem proračunu Evropske unije za proračunsko leto 2016:
                              
                                          —
                                       
                                       
                                          
                                             proračunska vrstica 12 02 01: ‚Izvajanje in razvoj enotnega trga za finančne storitve‘.“
                                       
                                    
                        
            Člen 2
      Ta sklep začne veljati dan po predložitvi zadnjega uradnega obvestila v skladu s členom 103(1) Sporazuma EGP (*1).
      Uporablja se od 1. januarja 2016.
      Člen 3
      Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.
      
         V Bruslju, 3. junija 2016
         
            
               Za Skupni odbor EGP
            
            
               Predsednik
            
            Claude MAERTEN
         
      
      
         (*1)  Navedena ni nobena ustavna zahteva.